จะทำอย่างไรถ้ามีหัวหน้าที่ไม่เก่ง
Q: มีหัวหน้าที่ไม่เก่งเลย จะทำอย่างไรดีคะA: ไม่แน่ใจว่าคำว่า ไม่เก่ง ในที่นี้หมายถึงในเรื่องไหน แต่ผมเชื่ออย่างหนึ่งนะครับว่าทุกคนมีความเก่ง แต่ไม่ได้เก่งทุกด้าน ไม่เก่งเรื่องเดียวไม่ได้แปลว่าไม่เก่งเลยสักอย่างหาให้เจอว่าหัวหน้าของเราเก่งเรื่องอะไรและไม่เก่งเรื่องอะไร แล้วลองดูว่าสิ่งที่เขาไม่เก่งมันตรงกับสิ่งที่เราสามารถพัฒนาไปอุดรอยรั่วตรงนั้นได้ไหม ถ้าเรามีศักยภาพในพื้นที่ที่สามารถเสริมหัวหน้าได้ เราจะเป็นทีมที่แข็งแกร่ง ที่สำคัญ เราจะมีสิ่งที่เป็นจุดเด่นที่ใครก็โค่นเราไม่ได้ผมว่าเป็นข้อดีนะถ้าคุณมีความเก่งในสิ่งที่หัวหน้าไม่เก่งพอดี นั่นไง แปลว่าเขาต้องการคุณ ถ้าคุณเป็นเหมือน Mini-me ของเขาที่เหมือนกันทุกอย่าง ทีมมันจะเก่งรอบด้านได้อย่างไร เพราะฉะนั้นสแกนกรรมให้ออกก่อนว่าเราเก่งในเรื่องไหน และเราจะเสริมเรื่องไหนให้หัวหน้าได้ขณะเดียวกันเราก็ต้องหาให้เจอว่าหัวหน้าเก่งเรื่องอะไร ไม่ใช่แค่หัวหน้านะครับ แต่เป็นเพื่อนร่วมทีมเราทุกคน ถ้าเรารู้ว่าใครเก่งในเรื่องไหนแล้วให้เขาทำในสิ่งนั้น การทำงานมันก็จะดีขึ้น หัวหน้าเก่งในเรื่องไหนล่ะ เขาเติมอะไรให้เราได้หรือเปล่าสิ่งที่ผมอยากบอกคุณก็คือ อย่าฝากชีวิตไว้แต่กับหัวหน้าอย่างเดียว งานจะสำเร็จด้วยดีหรือไม่อยู่ที่ทุกคน ไม่ได้อยู่ที่หัวหน้าคนเดียว อันนี้ต้องเคลียร์จิตใจเราตั้งแต่ต้นว่า เราต้องไม่ไปโทษหัวหน้าคนเดียว หัวหน้าไม่แข็งแกร่ง แต่ลูกทีมแข็งแกร่ง จับมือร่วมกันก็ไปได้ ทีมเราต้องไม่แตกถ้าหัวหน้าไม่เก่ง ลองหาทางบริหารหัวหน้าเลยดีไหมครับ เพราะไม่ใช่แค่หัวหน้าที่ต้องเอาลูกน้องให้อยู่ ลูกน้องก็ต้องเอาหัวหน้าให้อยู่เหมือนกัน เช่น ถ้าเรารู้ว่าหัวหน้าเราพูดไม่รู้เรื่อง แทนที่จะนิ่งเงียบแล้วไปทำงานแบบที่เราก็ไม่รู้เรื่อง ถามหัวหน้า ทวนคำถาม จนได้ในสิ่งที่เราจูนตรงกันให้ได้อีกทริกที่ผมอยากแนะนำถ้าเจอหัวหน้าที่ไม่เก่งก็คือ อย่ามองเขาเป็นศัตรูครับ เอาเขามาเป็นแนวร่วมของเรา อย่าเอาเขามาขวางเรา เขาอาจจะไม่เก่ง แต่เขามีอำนาจช่วยเราได้ ถ้าเราทำให้เขาเชื่อมั่นในตัวเราได้ เห็นดีเห็นงามกับเราได้ ทีนี้คุณอยากให้เขาสนับสนุนคุณอย่างไรก็ง่ายแล้วล่ะครับ หรือบางทีนะครับ ใช้อำนาจเขาให้เป็นประโยชน์ เช่น ถ้าเราต้องการความช่วยเหลือจากใครเพื่อทำให้งานเราดีขึ้น เราใช้ผ่านหัวหน้านี่แหละครับ เราปรึกษาหัวหน้าเลยว่าเราอยากได้การสนับสนุนอย่างไร ช่วยไฟเขียวให้ด้วยครับพี่มองหัวหน้าเป็นมนุษย์คนหนึ่งครับ หัวหน้าเป็นได้ทั้งตัวอย่างที่ดีและไม่ดี เราเรียนรู้ได้หมด เจออะไรที่ไม่ดีก็บอกตัวเองว่า โตขึ้นถ้าเราได้เป็นหัวหน้าจะไม่เป็นแบบนี้ ถ้าหัวหน้าไม่สอนอะไรเราเลย คิดในแง่ดีว่าเขากำลังสอนให้เราอยู่รอดด้วยตัวเอง เขาไม่ได้สอนว่ายน้ำทีละสเตป แต่โยนเราลงน้ำให้ลองหัดว่ายเองเลย มันเหลือแค่เราจะยอมจมน้ำหรือเปล่าก็เท่านั้น ถ้าผ่านไปได้เราจะเก่งขึ้นถ้าหัวหน้าคนนี้ไม่สอนเรา เราก็ต้องทำการบ้านเพิ่ม ไปเรียนรู้โลกจากที่อื่นเพิ่มเติม หัวหน้าไม่ใช่ตำราเรียนเล่มเดียวในโลก เรียนจากเมนเทอร์คนอื่นได้ เพื่อนๆ กันเอง ผู้รู้มีอีกเยอะในอีกมุมหนึ่ง ลูกน้องคือคนที่สร้างหัวหน้า เป็นหัวหน้าคนได้ก็เพราะมีลูกน้อง ถ้าเราเป็นลูกน้องเราสามารถฟีดแบ็กได้ว่าเราอยากให้หัวหน้าเพิ่มเติมอะไรด้วยท่าทีที่สุภาพ อยากให้เขาช่วยอะไร อยากให้เขาปรับอะไร เราบอกได้ แค่ต้องมีวิธีการบอก ผมคิดว่าลูกน้องเองก็ต้องรู้ว่าจะสื่อสารแบบไหนกับหัวหน้าแล้วเขาจะรับฟัง ถ้าลูกน้องและหัวหน้าสามารถเปิดใจคุยกันได้ขนาดนี้ ทีมจะแข็งแกร่งมากขึ้น ลูกน้องเก่งขึ้น หัวหน้าเก่งขึ้นผมเข้าใจนะครับว่าเราทุกคนอยากมีหัวหน้าที่เก่ง เราจะได้มีแบบอย่างที่ดี ทำงานด้วยก็ง่าย มีหัวหน้าเก่งและดีนี่เหมือนทำบุญมาเยอะจริงๆ ครับ ถ้าได้ลองคุยแล้วและไม่ไหวจริงๆ การจะเปลี่ยนหัวหน้าด้วยการลาออกหรือย้ายทีมใดๆ ก็ทำได้ครับ แต่ถ้าสถานการณ์ตอนนี้มันเป็นแบบนี้ คิดเล่นๆ ว่ามันเป็นโจทย์ให้ชีวิตเราในการหาวิธีการจัดการกับคนแบบนี้ดีไหมครับ โจทย์ยากดีชะมัดเอาว่าถ้าคุณรับมือหัวหน้าที่ไม่เก่งได้ ผมว่าต่อไปคุณก็จะเป็นหัวหน้าที่เก่งได้แล้วล่ะครับส่งคำถามดราม่าในที่ทำงานที่คุณสงสัยมาได้ที่อีเมล [emailprotected] หรืออินบ็อกซ์ไปที่ FB: 
หาให้เจอว่าหัวหน้าของเราเก่งเรื่องอะไรและไม่เก่งเรื่องอะไร แล้วลองดูว่าสิ่งที่เขาไม่เก่งมันตรงกับสิ่งที่เราสามารถพัฒนาไปอุดรอยรั่วตรงนั้นได้ไหม ถ้าเรามีศักยภาพในพื้นที่ที่สามารถเสริมหัวหน้าได้ เราจะเป็นทีมที่แข็งแกร่ง ที่สำคัญ เราจะมีสิ่งที่เป็นจุดเด่นที่ใครก็โค่นเราไม่ได้ ถ้าหัวหน้าไม่เก่ง ลองหาทางบริหารหัวหน้าเลยดีไหมครับ เพราะไม่ใช่แค่หัวหน้าที่ต้องเอาลูกน้องให้อยู่ ลูกน้องก็ต้องเอาหัวหน้าให้อยู่เหมือนกัน เช่น ถ้าเรารู้ว่าหัวหน้าเราพูดไม่รู้เรื่อง แทนที่จะนิ่งเงียบแล้วไปทำงานแบบที่เราก็ไม่รู้เรื่อง ถามหัวหน้า ทวนคำถาม จนได้ในสิ่งที่เราจูนตรงกันให้ได้อีกทริกที่ผมอยากแนะนำถ้าเจอหัวหน้าที่ไม่เก่งก็คือ อย่ามองเขาเป็นศัตรูครับ เอาเขามาเป็นแนวร่วมของเรา อย่าเอาเขามาขวางเรา เขาอาจจะไม่เก่ง แต่เขามีอำนาจช่วยเราได้ ถ้าเราทำให้เขาเชื่อมั่นในตัวเราได้ เห็นดีเห็นงามกับเราได้ ทีนี้คุณอยากให้เขาสนับสนุนคุณอย่างไรก็ง่ายแล้วล่ะครับ ใช้อำนาจเขาให้เป็นประโยชน์ เช่น ถ้าเราต้องการความช่วยเหลือจากใครเพื่อทำให้งานเราดีขึ้น เราใช้ผ่านหัวหน้านี่แหละครับ เราปรึกษาหัวหน้าเลยว่าเราอยากได้การสนับสนุนอย่างไร ช่วยไฟเขียวให้ด้วยครับพี่ในอีกมุมหนึ่ง ลูกน้องคือคนที่สร้างหัวหน้า เป็นหัวหน้าคนได้ก็เพราะมีลูกน้อง ถ้าเราเป็นลูกน้อง เราสามารถฟีดแบ็กได้ว่าเราอยากให้หัวหน้าเพิ่มเติมอะไรด้วยท่าทีที่สุภาพ อยากให้เขาช่วยอะไร อยากให้เขาปรับอะไร เราบอกได้ แค่ต้องมีวิธีการบอก ผมคิดว่าลูกน้องเองก็ต้องรู้ว่าจะสื่อสารแบบไหนกับหัวหน้าแล้วเขาจะรับฟัง ถ้าลูกน้องและหัวหน้าสามารถเปิดใจคุยกันได้ขนาดนี้ ทีมจะแข็งแกร่งมากขึ้น ลูกน้องเก่งขึ้น หัวหน้าเก่งขึ้น